PMIndiaData/PMIndiaSum huggingface dataset:
আধারবু মীয়াম্না পাম্নবা ওইহনবা

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা আধারবু মীয়াম্না পাম্নবা ওইহন্নবা পান্দমদা অচৌবা খোংথাং অমা ওইনা আধার এন্দ অদর লোজ (এমেন্দমেন্ত) ওর্দিনান্স, ২০১৯ শিন্দোক্তুনা আধার এন্দ অদর লোজ (এমেন্দমেন্ত) বিল, ২০১৯ চৎনহন্নবা অয়াবা পীখ্রে। ২০১৯গী মার্চ ২দা রাস্ত্রপতিনা লাওথোকখিবা ওর্দিনান্স অদুদা য়াওরিবা মচাকশিং অদুগা মান্ননা হায়জরক্লিবা এমেন্দমেন্ত অসিদা য়াওরি। বিল অসি হন্দক পাংথোক্কদৌরিবা পর্লিয়ামেন্তকী মীফমদা পুথোক্কনি। ৱারেপ অসিনা আধারবু মীয়ামদা হেন্না কান্নহনবা অমসুং খুদোংচাবা ফংহল্লগনি হায়না থাজবা থম্লি। শাফু: • ৱারেপ অসিনা য়ু.আই.দি.এ.আই.বু মীয়ামগী য়াইফনবা থবক তৌবা অমসুং আধারবু লান্না শিজিন্নবা থিংনবগীদমক অচেৎপা মেকানিজম শেম্বদা মতেং ওইরগনি। • এমেন্দমেন্ত অসিগী মতুং তারকপদা পর্লিয়ামেন্তনা শেম্বা আইন্না পীরিবা অদু নত্তনা কনাগুম্বা মীওই অমত্তদা মশাগী মশক তাক্নবা আধার নম্বর পুথোক্নবা তকশিনবা য়াররোই। • বেঙ্ক একাউন্ত হাংবদা মীচম প্রজাগী খুদোংচানবগীদমক হায়জরিবা এমেন্দমেন্ত অসিনা আধার নম্বর শিজিন্নবদা অয়াবা পীগনি। তেলেগ্রাফ এক্ত, ১৮৮৫ অমসুং প্রিবেন্সন ওফ মনী লোন্দরিং এক্ত, ২০০২গী মখাদা কে.ৱাই.সি. দোকুমেন্ত ওইনা বেঙ্কনা লৌশিনবা য়াগনি। মচা খাইবা ৱাফমশিং: এমেন্দমেন্ত অসিগী শক্তম অদু মখাদা লৈরে— • আধার নম্বর হোল্দরগী অয়াবগা লোয়ননা ফিজিকেল নত্ত্রগা ইলেক্ত্রোনিক ওইবা মওংদা ওথোতিকেসন নত্ত্রগা ওফলাইন ভেরিফিকেসন্দা আধার শিজিন্নবা য়াই। • মীওই অমগী অচুম্বা আধার নম্বর লোৎশিন্দুনা থম্বা য়ানবা অধার নম্বরগী দিজিৎ তরানিথোই অমদি মসিগী অতোপ্পা মরুওইদবা আইদেন্দিতী শিজিন্নবা য়াই।; • আধার নম্বর লৈবা অঙাংশিংনা মশাগী চহী তরানিপাল শুরবা মতমদা মখোয়গী আধার নম্বর কেন্সেল তৌনবা খুদোংচাবা অমা পীরি।; • তেলেগ্রাফ এক্ত, ১৮৮৫ অমসুং প্রিবেন্সন ওফ মনী লোন্দরিং এক্ত, ২০০২গী মখাদা কে.ৱাই.সি. দোকুমেন্ত ওইনা আধার নম্বর শিজিন্নবা য়ারি; • প্রাইবেৎ এন্তাইতীশিংনা আধার শিজিন্নবগা মরী লৈননা আধার এক্তকী সেক্সন ৫৭ লৌথোক্নবা ৱাফম পল্লি; • করিগুম্বা আধার নম্বরগী ওথেন্তিকেসন তৌবা ঙমদবা মতমদা মীওই অমবু থবক্তগী লৌথোকপা য়াদে; • য়ুনিক আইদেন্তিফিকেসন ওথোরিতী ওফ ইন্দিয়া ফন্দ লিংখৎনবা ৱাফম য়াওরি; • আধার ইকোসিস্তেমদা এন্তাইতীশিংনা আধার এক্ত অমসুং প্রোবিজনশিং মাংহন তাকহনবগা মরী লৈননা সিভিল পেনালতী পীবা য়াওরি। য়ুম্ফম: আধার এন্দ অদর লোজ (এমেন্দমেন্ত) ওর্দিনান্স, ২০১৯ অসি মন্ত্রীমন্দলনা ২০১৯গী ফেব্রুৱারী ২৮দা পাংথোকখিবা মীফমদা খন্ন-নৈনখি অমসুং ওর্দিনান্স অসি রাস্ত্রপতিনা ২০১৯গী মার্চ ২দা লাওথোকখি। আধার এন্দ অদর লোজ (এমেন্দমেন্ত) ওর্দিনান্স, ২০১৯ অসিনা সুপ্রিম কোর্তকী দাইরেক্সন অমসুং জস্তিস বি.এন. শ্রীকৃষ্ণ(রিতায়র্দ) কমিতীগী রিকোমেন্দেসনগী মতুং ইন্না আধার এক্ত হেন্না চেৎশিলহন্নবা মিৎয়েং থম্লি।
প্রধান মন্ত্রীনা পদ্মা এৱার্দ পীবগী থৌরমদা শরুক য়াখ্রে

প্রধান মন্ত্রী, শ্রী নরেন্দ্র মোদীনা পুন্সিগী তোঙান-তোঙানবা থাক্কী মশক থোকপা মীওইশিংদা খুৎশিন্নবা পদ্মা এৱার্দ পীবগী ঙসিগী থৌরমদা শরুক য়াখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “পুন্সিগী তোঙান-তোঙানবা থাক্কী মশক থোকপা মীওইশিংদা পদ্মা এৱার্দ পীবগী থৌরমদা শরুক য়াজরুই। মখোয়গী মায় পাকপা অমসুং খুন্নাইদা তেংবাংবগী থৌওংদা ঐখোয়না চাউথোকচরি”।
জাতিগী বিজ্ঞানগী নুমিৎতা প্রধান মন্ত্রীনা বিজ্ঞানিকশিংবু নুংঙাইবা ফোংদোকখ্রে

জাতিগী বিজ্ঞানগী নুমিৎতা প্রধান মন্ত্রী শ্রী নরেন্দ্র মোদীনা বিজ্ঞানিকশিংদা নুংঙাইবা ফোংদোকখ্রে। প্রধান মন্ত্রীনা হায়খি, “জাতিগী বিজ্ঞানগী নুমিৎ অসি ঐখোয়গী বিজ্ঞানিকশিংগী হৈথোই-শিংথোইবা অমসুং অচেৎপা খোংফম অদু ইকায় খুম্ননবা তাঞ্জা অমনি। মখোয়গী অনৌবা পুথোকপদা থৱায় য়াওবা অমসুং রিসর্স তৌবদা লমজিংবনা ভারত অমসুং মালেমবু মতেং পাংলি। ভারতকী বিজ্ঞান মখা তানা য়াইফরকপা ওইরসনু অমসুং ঐখোয়গী নহা ওইরিবা ৱাখল্লোনশিং বিজ্ঞানগী মায়কৈদা হেন্না খঙনীংবগা লোয়ননা দিবেলপ তৌবা ওইরসনু। ঐখোয়গী মায়কৈদগী ভারত সরকারনা ভারত্তা রিসর্স অমসুং ইনোবেসনগীদমক হেন্না ফবা এনভাইরনমেন্ত অমা শেমগৎনবা কয়া অমা হোৎনরি। ঐহাক্না চহী অসিগী হৌরকপদা ইন্দিয়ন সাইন্স কংগ্রেসকী মনুংদা সাইন্সকা মরী লৈনবা হিরমশিংগী মতাংদা ৱাফমশিং থমখি। মসিবু অমুক হন্না শেয়র তৌজরি।”
একাউন্তেন্ত জেনরেলগী মীফমদা প্রধান মন্ত্রী ৱা ঙাংগনি

নবেম্বর ২১, ২০১৯দা একাউন্তেন্ত জেনরেল অমসুং দিপুতী একাউন্তেন্ত জেনরেলগী মীফমদা প্রধান মন্ত্রী নরেন্দ্র মোদী ৱা ঙাংগনি। কম্পত্রোল্লর এন্দ ওদিতর জেনেরেল ওফ ইন্দিয়াগী ওফিসতগী একাউন্তেন্ত জেনরেল অমসুং দিপুতী একাউন্তেন্ত জেনরেলদা ৱা ঙাংদ্রিঙৈ মমাংদা প্রধান মন্ত্রীনা মহাত্মা গান্ধীগী মীতম অমা মাইখুম হাংদোক্কনি। ‘ওদিৎ অমসুং এসুরেন্সকী অওনবা অমা দিজিতেল ৱার্ল্দ পুরকপা’ হায়বা থিমদা পাংথোক্কদৌরিবা মীফম অদুদা মথং চহি খরদা ভারতকী ওদিৎ অমসুং একাউন্তস দিপার্তমেন্তশিংনা পায়খৎকদবা থবকশিং য়াৎথোক্কনি। ভারতকী হৌজিক হোংলকলিবা থৌশিল অমসুং লৈঙাক্কী মওং অসি য়েংলগা তেক্নোলোজিনা লমজীংবা দিপার্তমেন্ত অমা কমদৌনা ওইহনগদগে হায়বগী মতাংদা পেনেল অমসুং গ্রুপকী খন্নবা কয়া পাংথোক্কনি। ৱান আই এ এন্দ এ দি-ৱান সিস্তেম শীজিন্নদুনা দিপার্তমেন্তনা ওদিৎকী থবক মশা মরোমদোম পাংথোকচরি। ওদিৎ তৌরিবা ওফিসশিংদা চৎপগী চাং হন্থহন্নবা দিপার্তমেন্তনা থবক কয়া পায়খৎলি। ওদিতরশিং আই তিদা য়ুমফম ওইবা লৌশিং মফম মতম অমদা হেক্ত লৈহন্নবা থবক পায়খৎলি। অনৌবা মতম, তেক্নোলোজীনা লমজিংলিবা ভারতনা থেংনরিবা খুদোংচাদবশিং মায়োক্নবা ভারতকী ওদিৎ অমসুং একাউন্ত দিপার্তমেন্তশিংনা হৌখিবা চহি খরা অসিদা কন্না হোৎনরি।
মহাত্মা গান্ধী ইন্তর্নেস্নেল সেনিতেসন কনভেন্সন লোইশিনবগী থৌরমদা প্রধান মন্ত্রীনা ৱা ঙাংখ্রে

ঙসি প্রধান মন্ত্রী শ্রী নরেন্দ্র মোদীনা নই দিল্লীদা মহাত্মা গান্ধী ইন্তর্নেস্নেল সেনিতেসন কনভেন্সন (এম জি আই এস সি ) লোইশিনবগী থৌরমদা ৱা ঙাংখ্রে। এম জি আই এস সি অসি মালেমগী সেনিতেসন মন্ত্রীশিং অমসুং অতোপ্পা ৱাতর, সেনিতেসন অমসুং হায়জিনগী লুচীংবশিংনা শরুক য়াবা নুমিৎ ৪নিগী ওইবা মালেমগী কনফরেন্স অমনি। থৌরম অসিদা প্রধান মন্ত্রীনা মিনি দিজিতেল ইভেন্ত অমা য়েংখি। মহাক্কা লোয়ননা য়ু এনগী সেক্রেতরী জনরেল এন্তোনিও গুতেরেস একজিবসন য়েংবা অদুদা শরুক য়াখি। দাইস্তগী শক্নাইরবশিংনা, মহাত্মা গান্ধীগী পোস্তেজ স্তাম্পশিং হৌদোকখি অমসুং মহাত্মা গান্ধীনা পামজবা লাইশোন ঈশৈ ‘বৈস্নব জন’গী মেদলী সি দি অমা ফোঙখি। থৌরম অসিদা শ্বচ্ছ ভারতকী মনা য়েন্থোকখি। মহাক্কী ৱারোলদা প্রধান মন্ত্রীনা হায়খি মদুদি লু-নান্না হিংবদা মহাত্মা গান্ধীনা কন্না থাজবা থমখি। ১৯৪৫দা ফোংখিবা মহাত্মা গান্ধীগী কন্সত্রক্তিব প্রোগ্রাম অদু মহাক্না নীংশিংখি, মদু খুঙ্গংগী লমদা সেনিতেসনগী থবক পায়খৎনবা মরুওইবা অমা ওইনা নৈনখি। প্রধান মন্ত্রীনা হায়খি, অমোৎপা মফমশিং অদু শেংদোক্ত্রবদি, মফম অদুদা মীয়াম্না মোৎশিনবা হৌরকই। মসিগী ওন্ন-তৈনবদা, কনাগুম্বা অমনা অমোৎপা মফম অমা শেংদোকপা হৌরকপদা, মহাক থৌনা ফরক্কনি অমসুং মশামক অসিগুম্বা ফিবম অসিদগী খক থোকচরক্লোই। মহাক্না হায়খি, মহাত্মা গান্ধীগী ইথিলদগী শ্বচ্ছ ভারত মিসন অসি হৌদোকখিবনি। মহাক্না মখা তাখি, মহাত্মা গান্ধীগী ইথিলদগী, ভারতনা মালেমদা খ্বাইদগী চাউবা মীয়ামগী খোঙজং শ্বচ্ছ ভারত মিসন পায়খৎলে। ২০১৪দা খুঙ্গংদা সেনিতেসন চাদা ৩৮ ওইরম্বা অদু হৌজিক চাদা ৯৪ য়ৌরে। হৌজিক খুঙ্গং লাখ ৫ হেন্না লমহাংদা খোঙহামদ্রে। শ্বচ্ছ ভারত মিসন মতুংদা ভারতকী মীয়ামগী পুন্সি মহিং হোংলকপা অসি অপেনবা পোকই। ভারত অসি সস্তেনেবল দিবেলপমেন্ত গোল ফংনবগী লম্বীদা লৈরে। মালেম অসি লু-নান্না লৈবদা পি মরি – পোলিতিকেল লিদর্শিপ, পব্লিক ফন্দিং, পার্তনরশিপ অমসুং পিপলস পারতিসিপেসন মরুওই।
পি.এম.না সি.দবল্যু.জি. ২০২২দা নুপাগী মিতর ১০,০০০গী রেস ৱাকতা ব্রোঞ্জ মেদল লৌরকপগীদমক্তা সন্দীপ কুমারবু থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা কমৱেল্থ গেম্স, ২০২২দা নুপাগী মিতর ১০,০০০গী রেস ৱাকতা ব্রোঞ্জ মেদল লৌরকপগীদমক্তা সন্দীপ কুমারবু থাগৎপা ফোংদোকখ্রে। প্রধান মন্ত্রীনা ত্বীত তৌরকখি; “বর্মিংঘাম গেমসতা ঐখোয়গী রেস ৱাকিং কন্তিঞ্জেন্তনা ময়ামদগী মীথোই-মীহেল্লকপা অসি উবদা নুংঙাই। মিতর ১০,০০০গী ইভেন্ততা ব্রোঞ্জ মেদল লৌরকখিবগীদমক্তা সান্দীপ কুমারদা থাগৎপা ফোংদোক্লি। মহাক্কী তুংগী পুনশিদা তৌরু-তৌরুবা থবকশিংদা খ্বাইদগী হেন্না ফবা ওইরসনু হায়দুনা য়াইফ-পাউজেল পীরি। #Cheer4India”
প্রধান মন্ত্রীনা নিউ দিল্লিদা চীফ সেক্রেতরিশিংগী মীফম শরুক য়াখ্রে

প্রধান মন্ত্রী শ্রী নরেন্দ্র মোদী নিউ দিল্লিদা চীফ সেক্রেতরিশিংগী মীফম শরুক য়াখ্রে। শ্রী মোদীনা হায়খি মীফম অসি থৌশিলগা মরী লৈনবা হিরমশিংদা ৱাখল্লোনশিং পীথোক-পীশিন তৌন্নবা অঙকপা মফম অমনি অমসুং ভারত অসি অনৌবা অৱাংবা থাকশিংদা পুখৎনবা অপুনবা ওইনা থবক তৌমিন্ননবা থৌনা হেনগৎহনগনি। ত্বিৎ অমদা, প্রধান মন্ত্রীনা হায়খি; “চীফ সেক্রেতরিশিংগী মীফম শরুক য়াখি। মীফম অসি থৌশিলগা মরী লৈনবা হিরমশিংদা ৱাখল্লোনশিং পীথোক-পীশিন তৌন্নবা অঙকপা মফম অমনি অমসুং ভারত অসি অনৌবা অৱাংবা থাকশিংদা পুখৎনবা অপুনবা ওইনা থবক তৌমিন্ননবা থৌনা হেনগৎহনগনি”।
পি.এম.না জালিয়ানৱালা বাঘ মীহাৎতা থৱায় কৎখ্রবশিংগীদমক্তা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা জালিয়ানৱালা বাঘ মীহাৎতা থৱায় কৎখ্রবশিংগীদমক্তা ইকাই খুম্নবা উৎখ্রে । শ্রী মোদীনা ত্বীত তৌখি: “জালিয়ানৱালা বাঘ মীহাৎতা থৱায় কৎখ্রবশিংগীদমক্তা ইকাই খুম্নবা উৎচরি। মখোয়গী থৌনা, হেরোইজম অমসুং কৎথোকখিবা অসিনা ভারত মচা পুম্বদা থৌনা হাপ্লি”।
মন্ত্রী-মন্দলনা ভারতকী ইন্দিয়ন কাউন্সিল ওফ মেদিকেল রিসর্চ (আই.সি.এম.আর.) অমসুং স্বীতজর্লেন্দগী জি.এ.আর.দি.পি. ফাউন্দেসন ওন এন্তিমাইক্রোবিএল রেজিস্তেন্স রিসর্চ এন্দ ইনোভেসনগী মরক্তা তৌনখিবা মেমোরেন্দম ওফ অন্দর্স্তেন্দিং অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলদা ইন্তরনেস্নেল সাইন্তিফিক অমসুং তেক্নোলোজীদা চুংশিন্নবগী লৈরিবা ফ্রেমৱর্ক্কী মনুংদা মরী চেৎশিনহন্নবা অমসুং নাকল অনিমক্কী য়াইফনবা লমশিংদা মতেং পীন্ননবা ভারতকী ইন্দিয়ন কাউন্সিল ওফ মেদিকেল রিসর্চ (আই.সি.এম.আর.) অমসুং স্বীতজর্লেন্দগী জি.এ.আর.দি.পি. ফাউন্দেসন ওন এন্তিমাইক্রোবিএল রেজিস্তেন্স রিসর্চ এন্দ ইনোভেসনগী মরক্তা তৌনখিবা মেমোরেন্দম ওফ অন্দর্স্তেন্দিং অয়াবা পীখ্রে। এম.ও.য়ু. অসি মার্চ’২০২১দা ভারতনা খুৎয়েক পীখিবনি। কান্নবশিং: এম.ও.য়ু. অসিনা ইন্তর-নেস্নেল সাইন্তিফিক অমসুং তেক্নোলোজীগী ওইনা কো-ওপরেসনগী ফ্রেমৱর্ক মনুংদা নাকল অনিমক্তা কান্নগদবা লমশিংদা ভারত অমসুং স্বীতজর্লেন্দগী মরক্তা লৈরিবা মরীশিং হেন্না চেৎশিনহল্লগনি। শেল-থুমগী ওইবা ৱাফমশিং: আই.সি.এম.আর.-জি.এ.আর.দি.পি.গী চুংশিন্নবা অসিদা অপুনবগী ওইবা পান্দমশিং মাই পাকপা ঙম্নবা পার্তী অনিমক্না শেল-থুমগী ওইবা অমসুং ইন-কাইন্দ কন্ত্রিব্যুসনশিংগী লালোং অমা অমসুং মোদেলিতীশিং শেম্বা য়াওগনি। ফন্দ অসি অতোপ্পা পার্তীডা নত্ত্রগা প্রোজেক্ত অসিদা য়াওরিবা থর্দ পার্তীশিংদা হকথেংননা পীগনি। শেল-থুমগী ওইবা অমসুং ইন-কাইন্দ কন্ত্রিব্যুসন পুম্নমক তোখাইবা আইনগী ওইবা এগ্রীমেন্তশিংগী মখাদা পীথগনি। বেকগ্রাউন্দ: আই.সি.এম.আর.না ইন্ত্রাম্যুরেল অমসুং এক্সত্রাম্যুরেল রিসর্চকী খুত্থাংদা লৈবাক অসিদা বাইওমেদিকেল রিসর্চ থৌগৎলি। জি.এ.আর.দি.পি. অসি মখোয়গী তুংকোইনা এক্সেস তৌবা ফংনবা হোৎনবগা লোইননা অনৌবা নত্ত্রগা ফগৎলগা এন্তিবোদী ত্রীৎমেন্তশিং দিবেলপ তৌদুনা অমসুং ফংহনদুনা মালেমগী পব্লিক হেল্থকী মথৌ তাবশিং থুংহল্লিবা নোৎ-ফোর-প্রোফিৎ রিসর্চ এন্দ দিবেলপমেন্ত ওর্গনাইজেসন অমনি।
প্রধান মন্ত্রীনা ওগস্ত ৭তা মধ্য প্রদেশতা পি.এম.জি.কে.এ.ৱাই.গী বেনিফিসরীশিংগা উনরগনি

প্রধান মন্ত্রী শ্রী নরেন্দ্র মোদীনা, মধ্য প্রদেশতা প্রধান মন্ত্রী গরীব কাল্যান অন্না য়োজনা (পি.এম.জি.কে.এ.ৱাই.)গী বেনিফিসরীশিংগা ২০২১গী ওগস্তকী ৭কী অয়ুক পুং ১১ তাবা মতমদা ভিদিও কনফরেন্সকী খুত্থাংদা উনগনি। হায়রিবা অসি স্কীম অসিগী মরমদা মীয়ামদা হেন্না মীয়ামদা খঙহন্দুনা কয়াগুম্বা স্কীম অসিবু ফংবা য়াবা মীওই অমত্তা চিৎথদনবা সরকারনা পাংথোকপা কেম্পেইন অমনি। রাজ্য অসিদা ২০২১গী ওগস্তকী ৭তা প্রধান গরীব কাল্যান অন্না য়োজনা নুমিৎ হায়না পাংথোক্কনি। পি.এম.জি.কে.এ.ৱাই.গী মখাদা মধ্য প্রদেশতা বেনিফিসরী কোতি ৪,৮৩ অমা লেম্না রাসন ফেয়র প্রাইস শোপতগী ফংলি। এম.পি.গী গবর্নর শ্রী মঙ্গুভাই পতেল অমসুং সি.এম. শ্রী শিবরাজ সিংহ চৌহান্না থৌরম অসিদা শরুক য়াগনি। থৌরম অসিদা উত্তরাখন্দ, হিমাচল প্রদেশ, অরুনাচল প্রদেশ, অসম, ত্রীপুরা, হারিয়ানা অমসুং গৌৱা রাজ্যগী ফুদ সেক্তরগী মন্ত্রী অমসুং ওফিসিএলনা শরুক য়াগনি।
প্রধান মন্ত্রীনা ক্লাইমেৎ এদাপ্তেসন সম্মিৎ ২০২১দা ঙাংখিবা ৱারোল

ইকায় খুম্ননীংঙাই ওইরবশিং, ভারতনা ক্লাইমেৎ এদাপ্তেসন সম্মিৎপু তরাম্না ওক্লি অমসুং হীরম অসিগী মতাংদা প্রধান মন্ত্রী, মার্ক রুত্তেনা লুচিংলিবা অসিবুসু ঐহাক্না থাগৎলি। ক্লাইমেৎ এদাপ্তেসন অসি ঙসিদি হান্নদগী হেন্না মরু ওইবা ৱাফম অমা ওইরে। অমসুং হীরম অসিগী ভারতকী চাউখৎপগী থৌওংশিংদা মরু ওইনা হোৎনবা থৌওং অমা ওইরি। ঐখোয়না মখাগী হীরমশিং অসিগা মরী লৈননা ইশাদা ৱাশকচগদবনিঃ ঐখোয়না পেরিস এগ্রীমেন্তকী পান্দমশিং অসি য়াবতা নত্তনা থবক ওইনসু পাংথোক্কদবনি; ঐখোয়না অকোয়বগী ফিভম কায়থরকপবু থিংবতা নত্তনা মসিবু অমুক্কা হন্না ফগৎহন্নবা হোৎনগদবনি; অমসুং ঐখোয়না অনৌবা তৌবা ঙম্বা শেম-শাবতা নত্তনা মখোয়শিং অসিবু মালেমগী কান্নবা ওইহন্নবা এজেন্ত ওইহনগদবনি। ঐখোয়গী থবকশিংনা ঐখোয়গী খোঙফম চেৎপগী থৌওংবু উৎলি। ঐখোয়না ইং ২০৩০ ফাওবগী মনুংদা গিগাৱাৎ ৪৫০গী রেন্যুএবল ইনর্জী কেপাসিতী ফংনবা পান্দম থম্লি। ঐখোয়না এল.ই.দি. লাইৎশিংবু খুমাং চাউশিলহন্দুনা চহি খুদিংগী ওইনা কার্বোন-দাই-ওক্সাইদ মিলিয়ন ৩৮ থাদোকপবুসু কনবা ঙম্লি। ঐখোয়না ইং ২০৩০ ফাওবগী মনুংদা কায়থখ্রবা হেক্ত্যার মিলিয়ন ২৬কী লম্বু অমুক্কা হন্না শিজিন্নবা য়াহনগনি। ঐখোয়না খুঙ্গংগী ইমুং-মনুং মিলিয়ন ৮০দা চাক থোংবগী অশেংবা ফুএল পীরি। ঐখোয়না ইমুং-মনুং মিলিয়ন ৬৪দা পাইপ শমদুনা থক্নবা তোতিগী ঈশিং পীরি। অমসুং, ঐখোয়গী খোঙথাংশিং অসি ভারত খক্তদা লোইবা ওইদ্রি। ইন্তর্নেস্নেল সোলার এলাএন্স অমসুং কোএলিসন ফোর দিজাজতর রেজিলিএন্ত ইনফ্রাস্ত্রকচর অসিনা মালেমগী ওইবা অইং-অশাগী মতাংদা খুৎশম্নবগী শক্তি উৎলি। ঐহাক্না গ্লোবেল কম্মিসন ওন এদাপ্তেসনবু মালেমগী ইনফ্রাস্ত্রকচরগী নীংহন্নদববু হেনগৎহন্নবা সি.দি.আর.আই.গা থবক তৌমিন্ননবা হায়জরি। অমসুং, ঐহাক্না নখোয় খুদিংমকপু ভারত্তা চহিসিদা পাংথোক্কদৌরিবা দিজাজতর রেজিলিএন্ত ইনফ্রাস্ত্রকচরগী অহুমশুবা মালেমগী কনফরেন্সতা শরুক য়াবীনবা পাউজেঞ্জরি। ইকায় খুম্ননীংঙাই ওইরবশিং, ভারতকী চাউখৎপগী ভেল্যু অসিনা ঐখোয়দা মহৌশাগা নুংশী-চান্ননা হিংমিন্নবগী কান্নবশিং তাকপীরি। ঐখোয়গী অরিবা লাইরিক, য়জুর্বেদনা ঐখোয়গা পৃথীবীগা লৈনরিবা মরী অসি মমা অমসুং মহাক্কী মচাগা লৈনবা মরীগা মান্নৈ হায়না তাকপীরি। ঐখোয়না ইমা পৃথীবিবু চেকশিন্না তেক্ত-কায়দনবা থম্বীরবদি, মহাক্নসু ঐখোয়বু মখা তানা য়োকপীগনি। অইং-অশা হোংলক্লিবা অসিগা হৈনহন্নবগীদমক্তা, ঐখোয়গী পুন্সি মহিংসু মসিগা চান্ননবা শিনগদবনি। মসিগী ৱাখল্লোন অসিনা নখোয়গী তুং লমচত্তা লমজিংবীগনি। ঐহাক্না মীয়াম্বু থাগৎচরি।
প্রধান মন্ত্রীনা মহা নবমিনা লাকপদা ইমা সিদ্ধিদাত্রীগী মফমদা খুরুমজখ্রে

প্রধান মন্ত্রী, শ্রী নরেন্দ্র মোদীনা নভ্রত্রিগী মনুংদা মহা নবমিনা লাকপদা ইমা সিদ্ধিদাত্রীগী মফমদা খুরুমজখ্রে অমসুং মীপুম খুদিংমক্কী পুন্সিদা মায় পাক্নবা থৌজাল নিজখ্রে। শ্রী মোদীনা মা সিদ্ধিদাত্রীগী লাইশোল ঈশৈ (স্তুতি)সু শেয়র তৌখি। ত্বীৎ অমদা প্রধান মন্ত্রীনা হায়খি; "বিশ্বকর্ত্রী বিশ্বভর্ত্রী বিশ্বহর্ত্রী বিশ্বপ্রীতা। বিশ্বার্চিতা বিশ্বাতীতা সিদ্ধিদাত্রী নমোঽস্তু তে॥ নবরাত্তিগী মহানবমী ইমা সিদ্ধিদাত্রীদা কৎথোকচরি। মহাক্কী থৌজালদগী অদোম পুম্নমক্না থৌদাংগী লম্বেলদা চৎনবগী ইথিল ফংলসনু, লোইননা পুন্সিদা মায় পাকপা অমসুং লন-থুম ফংবা ওইরসনু। থমোয় শেংনা নুংঙাইবা ফোংদোকচরি!”
ইনর্জী লিক্না শীজিন্নবগী মতাংদা ভারত অমসুং ফ্রান্সকী  মরক্তা এম  ও য়ু  লৈনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ইনর্জী লিক্না শীজিন্নবগী মতাংদা ভারত অমসুং ফ্রান্সকী মরক্তা এম ও য়ু লৈনবা য়ারে। এম ও য়ু অদু ২০১৮গী ওক্তোবর ১৭দা খুৎয়েক পীনখিবনি। অচৌবা ইথিল: এম ও য়ু অসি সাইন্স অমসুং তেক্নোলোজীগী য়ানবা অমনি অমসুং মসিদা তেক্নিকেল খক্তগী ওইনা লৌশিং পীথোক-পীশিন তৌনবা অমসুং মতেং পীনবা য়াওরি। এম ও য়ু অসিনা ইনর্জী ফজনা লিক্না শীজিন্নবা হেনগৎহন্নবা থৌশিলশিং, থবকশিং অমসুং তেক্নোলোজীশিং পীথোক-পীশিন তৌনবা হেনগৎহনগনি হায়না থাজরি। কান্নবশিং: এম ও য়ু অসিনা ইনর্জী লিক্না শীজিন্নবগী মতাংদা ভাব তাবা হেনগৎহনগনি। মসিনা কার্বোন দাইওক্সাইদ থাদোরকপা খোমজিন্নবা খুৎলায় শেমগৎপা, শীজিন্নবা অমসুং নৈনবা ঙমহনগনি অমসুং আই এন দি সিগী ওইনা জি ঐচ জি দেতা খোঙ্গুল লিবা ঙমহনগনি। মসিনা ইনর্জী লিক্না শীজিন্নবগী তেক্নোলোজীশিংগী লমদা রিসর্স তৌবা, চাউখৎহনবা অমসুং দেমোন্সত্রেসন তৌবা হেনগৎহনগনি। মসিনা ইলেকত্রিক ত্রান্সপোর্ত্ত মীৎয়েং থমদুনা চৎথোক-চৎশিনগী থবক ফগৎহনগনি।
মহাক্না মালদিবস থাদোক্ত্রিঙৈদা প্রধান মন্ত্রীনা পীখিবা ৱারোল

মখাগী অসি মহাক্না মালদিবস থাদোক্ত্রিঙৈদা প্রধান মন্ত্রীনা পীখিবা ৱারোলনি – “পুৱারী ওইরবা, রাস্ত্রপতি খল্লবা ইব্রাহিম মোহমদ সোলীনা থবক পায়বা হৌবগী থৌরমদা শরুক য়ানবা মালদিবসকী কোনুং মালেদা চৎপদা ঐ হরাওবা পোকই। হন্দক পাংথোকখিবা মীখলদা মহাক্না মাইপাকখিবদা ঐনা মহাক তরাম্না ওক্লি। মসিনা মালদিবসগী মীয়ামদা গনতন্ত্র, আইনগী লৈঙাক অমসুং নুংঙাই-য়াইফবা পুরকপা ঙমহনগনি। পুৱারীদা ভারত অমসুং মালদিবস অকন্নবা মরি লৈনরি, ঐখোয়গী মীয়ামগী মরক্তা অকনবা মরি লৈনরি অমসুং শান্তি অমসুং নুংঙাই য়াইফনা হিংনবগী অপাম্বা লৈরি। ঐগী সরকারগী পুন্না চাউখৎমিন্ননবা ‘সবকা সাথ সবকা বিকাস’ অসি ঐখোয়গা য়ুম্লোন্নরিবশিংদসু য়ৌহল্লি। ভারতনা গনতন্ত্র চৎপা, নুংঙাই-য়াইফবা অমসুং শান্তি লৈবা মালদিবস অমা উনীংবগী খৌরাংবা পোক্লি। মালদিবসকী চাউখৎ-থৌরাংগী থবকশিং মরুওইনা ইনফ্রাস্ত্রকচর, হকশেল, লম্বী-থোং অমসুং হুমেন রিসোর্স দিবেলপমেন্ত চাউখৎহন্নবা মালদিবসকী অনৌবা সরকার অসিদা ঐহাক্কী সরকার অসিনা মতেং পাংগনি হায়না ঐনা পাউজেল্লি। ঐগী খোঙচৎ অসিনা ঐখোয়গী লৈবাক অনিগী মরক্তা হেন্না নকশিন্নবা অমসুং মতেং পীনবা হেনগৎহনগনি হায়না ঐনা থাজবা থম্লি।
প্রধান মন্ত্রীনা তেলেগু সুপরস্তার কৃষ্ণ গারু লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা তেলেগু সুপরস্তার কৃষ্ণ গারু লৈখিদবদা নুংঙাইতবা ফোংদোকখ্রে। শ্রী মোদীনা কৃষ্ণ লৈখিদবা অসি সিনেমা অমসুং ইন্তর্তেনমেন্ত মালেমগী অচৌবা মাঙজবনি হায়খ্রে। প্রধান মন্ত্রীনা মহাক্কী ত্বীত অমদা অসুম্না হায়খি: “কৃষ্ণ গারুনা মহাক্কী ভর্সেতাইল ওইবা এক্তিং অমসুং অথোইবা মগুন্না মীয়ামগী পুক্নিং শুমহৎখি অমসুং মহাক অসি মীয়াম্না কাওররোইদবা সুপরস্তার অমনি। মহাক্না লৈখিদবা অসি সিনেমা অমসুং ইন্তর্তেনমেন্ত মালেমগী অচৌবা মাঙজবা অমনি। মসিগুম্বা নুংঙাইত্রবা মতমসিদা ঐহাক্না @urstrulyMahesh অমসুং মহাক্কী ইমুংগী অৱাবদা শরুক য়ারি। ওম শান্তি”।
ঐখোয়না ভারত্ত পায়খৎলিবা থবকশিং অসিনা মালেমগী থবকশিংসু ফগৎহনগনি : প্রধান মন্ত্রী

সাউদি অরাবিয়াদা মীয়ামদা ৱা ঙাংবদা প্রধান মন্ত্রী নরেন্দ্র মোদীনা হায়খি, মালেমগী য়াইফনবা ভারতনা কমদৌনা মতেং পাংবা ঙমগনি হায়না ঐনা মতম চুপ্পদা খল্লি। ঐখোয়না ভারত্ত পায়খৎলিবা থবকশিং অসিনা মালেমগী থবকশিংসু ফগৎহনগনি হায়না মহাক্না মখা তাখি। মালেমগী ওইনা ২০৩০দা পান্দম থম্লিবা অসিগী মমাংদা, ২০২৫দা তি বি মুৎথৎনবা ঐখোয়গী পান্দম অসি য়েংসি। ভারতনা মাইপাকপা মতমদা মালেম অসি হেন্না মশা ফবা মফম অমা ওইগনি হায়না মহাক্না হায়খি।
রোমগী জি২০ সম্মিতকী মার্জিন্সতা প্রধান মন্ত্রীনা ইতালিয়ন প্রধান মন্ত্রী মারিও দ্রেগিগা উনখ্রে

রোমগী জি২০ সম্মিতকী সাইদলাইন্সতা প্রধান মন্ত্রী শ্রী নরেন্দ্র মোদীনা ২০২১গী ওক্তোবর ২৯দা ইতালীদা ইতালীগী প্রধান মন্ত্রী, ঐচ.ই. শ্রী মারিও দ্রেগিগা উনখি৷ মীফম অসি মখোয়না হকথেংননা উনদুনা ফমখিবা অহানবা মীফম ওইখি৷ মালেম শিনবা থুংনা শন্দোক্লিবা লাইনা-লাইচৎ অসি লৈনা-লৈনা জি২০ মাই পাক্না শিনবগীদমক প্রধান মন্ত্রী মোদীনা প্রধান মন্ত্রী দ্রেগিবু থাগৎখি৷ গ্লাসগোদা সি.ও.পি.২৬ শিনবদা ইতালীনসু য়ু.কে.গা পার্তনর শেম্লি৷ ক্লাইমেত চেঞ্জনা থোকহল্লিবা চেলেঞ্জশিং অমদি মালেমগী কম্ম্যুনিতীনা অমতা ওইনা খুৎশম্নদুনা থবক তৌমিন্নবগী তঙাই ফদবা লৈরিবা অদুগী মতাংদা লিদর অনিনা খন্ন-নৈনখি৷ ভারতনা লৌখৎখিবা ত্রান্সফোর্মেতিব ক্লাইমেত এক্সনশিং, অমদি দিবলপ ৱার্ল্দগী ক্লাইমেত ফাইনান্সিং কম্মিতমেন্তশিংগী মরমদা চাওখৎলক্লিবা লৈবাকশিংগী কন্সর্নশিং প্রধান মন্ত্রীনা পনখি৷ হন্দক্তা ইকুই কুইদ্রিঙৈদা আফগানিস্তান অমদি ইন্দো-পেসিফিক্তা তৌরিবা অসি য়াওনা গ্লোবেল অমদি রিজনেল দিবেলপমেন্তশিংদসু লিদর অনিনা ৱাখল্লোনশিং একচেঞ্জ তৌখি৷ ইন্দিয়া-ই.য়ু. মল্তি-ফেসিতেদ কোওপরেসন মখাতানা পীননবগীদমক মখোয়না অমতা ওইনা পুন্না থবক তৌমিন্ননিংবগী অপাম্বা অদু হঞ্জিন-হঞ্জিন ফোংদোকখি৷ বাইলেতরেল সাইদতা, ২০২০গী নবেম্বর থাদা ইন্দিয়া-ইতালী ভর্চুএল সম্মিত ফমখিবদগী হৌদুনা লাকখিবা দিবেলপমেন্তশিং অদু লিদর অনিনা য়েংশিনখি অমদি লাক্কদৌরিবা চহি মঙাদা পোলিতিকেল, ইকোনোমিক, এস. অমসুং তি., অমদি কল্চরেল স্ফেয়রশিংদা ফংননবা পান্দমশিং থম্লিবা ভর্চুএল সম্মিত্তা শিজিন্নখিবা ২০২০-২৫ এক্সন প্লান অদু চৎনরকপদা ফংলিবা প্রোগ্রেস অদুদা অপেনবা ফোংদোকখি৷ লৈবাক অনিগী মরক্তা মরু ওইনা তেক্সতাইলশিং, ফুদ প্রোসেসিং, ওতোমোতিব অমসুং রেনিৱেবল ইনর্জী সেক্তরশিং মখাতানা চাওথোকহন্নবা মখোয়না হোৎনরিবা অদু লিদর অনিনা অমুক্কা হন্না ফোংদোকখি৷ রেনিৱেবল্স অমসুং ক্লিন ইনর্জীদা বাইলেতরেল কোওপরেসন পীনরিবা অদুদা অনৌবা শাফু পীননবা, ভারত অমদি ইতালীনা ইনর্জী ত্রাঞ্জিসনদা স্ত্রাতিজিক পার্তনরশিপ অমা লাওথোক্লদুনা জোইন্ত স্তেতমেন্ত অমা ফোংখি অমদি লার্জ সাইজ গ্রীন কোরিদোর প্রোজেক্তশিং, স্মার্ত গ্রিদশিং, ইনর্জী স্তোরেজ সোলুসনশিং, গ্যাস ত্রান্সপোর্তেসন, ইন্তিগ্রেতেদ ৱেস্ত মেনেজমেন্ত(ৱেস্ত-তু-ৱেল্থ), গ্রীন হাইদ্রোজেন শেম্বা অমসুং দিপ্লোই তৌবা অমদি বাইও-ফ্যুলশিং প্রমোত তৌবা হায়রিবা এরিয়াশিংদা পার্তনরশিপশিং শেম্ননবা য়ানখি৷ মীফম অসিদা তেক্সতাইলশিংদসু কোওপরেসন পীননবা স্তেতমেন্ত ওফ ইন্তেন্ত অমা ভারত অমদি ইতালীনা শহি পীনখি৷ অথুবা মতমদা খুদোংচাবা হেক ফংবগা ভারত্তা ওফিসিয়েল ওইনা লাকপিনবা প্রধান মন্ত্রীনা প্রধান মন্ত্রী দ্রেগিগা হায়জখি৷
প্রধান মন্ত্রীনা গুদ ফ্রাইদে নুমিত্তা জিশু খৃস্তকী মথৌনা অমসুং মহাক্না কত্থোকখিবশিং নীংশিংখ্রে

প্রধান মন্ত্রী, শ্রী নরেন্দ্র মোদীনা জিশু খৃস্তকী সেবা অমসুং নুংশি চান্নবগী ৱাখল্লোন্না য়াম্লবা মীয়াম অমগী লমজিং মৈরা ওইরি হায়খ্রে গুদ ফ্রাইদেগী নুমিৎকা মরী লৈননা প্রধান মন্ত্রীনা অসুম্না ত্বীত তৌখিঃ “ঐখোয়না গুদ ফ্রাইদে নুমিৎ অসিদা জিশু খৃস্তকী মথৌনা অমসুং মহাক্না কত্থোকখিবশিং নীংশিংলি। মহাক্কী সেবা অমসুং নুংশি চান্নবগী ৱাখল্লোন্না য়াম্লবা মীয়াম অমগী লমজিং মৈরা ওইরি”।
মন্ত্রীমন্দলনা ভারত অমসুং জর্মনীগী মরক্তা রেলৱে সেক্তরদা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রেলৱে সেক্তরদা তেক্নোলোজীগী ওইবা তেংবাং পীননবা ভারত সরকারগী রেলৱে মন্ত্রালয় অমসুং জর্মনীগী দি.বি. ইঞ্জিনীয়ারিং অমসুং কন্সলতিং জি.এম.বি.ঐচ.কী মরক্তা খুৎয়েক পীনখিবা য়ানা ৱারোল অয়াবা পীখ্রে। য়ানা ৱারোল অসি ২০২০গী ফেব্রুৱারীদা খুৎয়েক পীনখি। ৱারোলশিং: য়ানা ৱারোল অসিনা মখাগী লমশিং অসিদা রেলৱে সেক্তরদা তেক্নোলোজীগী ওইবা তেংবাং পীনবা ঙমহল্লগনি: i. ফ্রাইত ওপরেসনশিং (ক্রোস-বোর্দর ত্রান্সপোর্ত, ওতোমোতিব ত্রান্সপোর্ত অমসুং লোজিস্তিক্স য়াওনা) ii. পেসেঞ্জর ওপরেসনশিং (হাই-স্পীদ অমসুং ক্রোস-বোর্দর ত্রাফিক য়াওনা), iii. ইনফ্রাস্ত্রকচর বিলদিং অমসুং মেনেজমেন্ত (দেদিকেতেদ ফ্রাইত কোরিদোরশিং অমসুং পেসেঞ্জরগী স্তেসনশিং য়াওনা), iv. মোদর্ন, কম্পিতিতিব রেলৱে ওর্গনাইজেসন অমগী দিবেলপমেন্ত (ওর্গনাইজেস্নেল স্ত্রকচর অমসুং রেলৱে ইনফোর্মেসনগী ফিভম ফগৎপা য়াওনা), v. রেলৱে ওপরেসনশিং, মার্কেতিং অমসুং সেল্স লোয়ন-লোয়ননা এদমিনিস্ত্রেতিব পর্পোজকীদমক আই.তি. সোলুসনশিং, vi. প্রিদিক্তিব মেন্তিনেন্স, vii. প্রাইবেৎ ত্রেন ওপরেসনশিং, অমসুং viii. অতোপ্পা লম অমা হেক্তা মদুনা পার্তী অনিগী মরক্তা ইনদুনা নাকল অনিমক্না য়ানরবা। য়ুমফম: রেলৱে মন্ত্রালয়না তেংবাং পীনবগী শকখংলবা লমশিংদা তোঙান তোঙানবা মীরৈবাক্কী সরকারশিং অমসুং নেস্নেল রেলৱেশিংগা লোয়ননা রেল সোক্তরদা তেক্নিকেলগী ওইবা তেংবাং পীননবগীদমক মেমোরেন্দম ওফ অন্দর্সতেন্দিং/মেমোরেন্দম ওফ কোওপরেসন/এদমিনিস্ত্রেতিব এরেঞ্জমেন্তস/জোইন্ত দিক্লারেসন্স ওফ ইন্তেন্ত খুৎয়েক পীনরি মদুদা হাই স্পিদ রেল, হৌজিক লৈরিবা রুৎশিংগী স্পীদ হেঙ্গৎহনবা, ৱার্ল্দ ক্লাস স্তেসনশিং দিবেলপ তৌবা, হেভী হৌল ওপরেসন্স অমসুং রেল ইনফ্রাস্ত্রকচরগী মোদর্নাইজেসন অসিনচিংবা য়াওরি।
প্রধান মন্ত্রীনা গুজরাত্তা পি.এম.জে.এ.ৱাই. –এম.এ. আয়ুশমান কার্দ য়ন্থোকপা হৌরগনি

প্রধান মন্ত্রী, শ্রী নরেন্দ্র মোদীনা ওতোবর ১৭কী নুংথিলগী পুং ৪দা গুজরাত্তা পি.এম.জে.এ.ৱাই. –এম.এ. আয়ুশমান য়োজনাগী কার্দ ভিদিও কনফরেন্সিংগী খুত্থাংদা য়ন্থোকপা হৌরগনি। প্রধান মন্ত্রেনা গুজরাতকী মুখ্য মন্ত্রী ওইরিঙৈদা লাইরবা মীয়াম্বু অনা-লাইয়েংবদা শেল য়াম্না চঙবগী অৱাবা কোক্নবগীদমক্তা ইং ২০১২দা “মুখ্যমন্ত্রী অম্রুতম (এম.এ.)” স্কিম হৌদোক্লম্বনি। ইং ২০১৪দা, “এম.এ.” য়োজনাবু চহিদা লুপা লাখ ৪গী শেন্থোক লৈবা ইমুংশিংবু কোনবা হৌখি। মখা তারকপা ওইনা, স্কিম অসিনা তোঙানবা কাঙলুপশিংসু কোনখি। স্কিম অসিবু মুখ্যমন্ত্রী অম্রুতম বতসল্য (এম.এ.ভি.) য়োজনা হায়না নৌনা মিংথোনখি। স্কিম অসিগী মায় পাকপা উবদগী, প্রধান মন্ত্রীনা আয়ুশমান ভারত প্রধান মন্ত্রী জন আরোগ্য য়োজনা (এ.বি.-পি.এম.জে.এ.ৱাই.) ইং ২০১৮দা হৌদোকখি। মসিদি চহিদা ইমুংগী অচৌবগী মখা পোন্দনা প্রাইমারী, সেকেন্দরী অমসুং তর্সিএরী কেয়র হোস্পিতালাইজেসনগীদমক্তা চহিদা লুপা লাখ ৫ ফাওবগী কভরেজ পীবা মালেমগী খ্বাইদগী চাউবা হেল্থ ইন্স্যুরেন্স সিম অমনি। এ.বি.-পি.এম.জে.এ.ৱাই. হৌদোকপদগী গুজরাতনা এম.এ./এম.এ.ভি. য়োজনাগা এ.বি.-পি.এম.জে.এ.ৱাই.গা ইং ২০১৯দা পি.এম.জে.এ.ৱাই.-এম.এ. য়োজনা হায়না মিংথোন্দুনা পুন্সিনখি অমসুং এ.বি.-পি.এম.জে.এ.ৱাই. অমসুং এম.এ./এম.এ.ভি. য়োজনাগী বেনিফিশরীশিংবু পি.এম.জে.এ.ৱাই.-এম.এ.গী কো-ব্রান্দেদ কার্দ ফংবা য়াহনখি। প্রধান মন্ত্রীনা থৌরমসিদা কার্দশিং য়েন্থোকপা হৌগনি অমসুং মসিগী মখা তাবা ওইনা, কলরদা নমথোক্লবা তৌরবা আয়ুশমান কার্দ লাখ ৫০বু গুজরাতকী বেনিফিশরী খুদিংদা মখোয়গী ই.-কে.ৱাই.সি. তৌরবা মতুংদা নেস্নেল হেল্থ ওতোরিতীনা অয়াবা পীরবা এজেন্সীশিংনা বেনিফিশরী মশাগী ময়ুমদা চত্তুনা য়েন্থোক্কনি।
প্রধান মন্ত্রীনা তেলঙ্গনাগী মীয়ামদা রাজ্য অসি শেমখিবা নুমিৎনা লাকপদা য়াইফ পাউজেক পীখ্রে

প্রধান মন্ত্রী, শ্রী নরেন্দ্র মোদীনা তেলঙ্গনাগী মীয়ামদা রাজ্য অসি শেমখিবা নুমিৎনা লাকপদা য়াইফ পাউজেল পীখ্রে। ত্বিৎ অমদা প্রধান মন্ত্রীনা হায়, "তেলঙ্গনাগী মীয়ামদা রাজ্য অসি শেমখিবা নুমিৎনা লাকপদা য়াইফ পাউজেল পীজরি। রাজ্য অসিদা তোপ-তোপ্পা কলচর অমসুং লম কয়াদা হৈথোই-শিংথোইরবা হোৎনবা কনবা মীওইশিং লৈরি। তেলঙ্গগী মীয়াম্না হকচাং ফনা অমসুং অনা-অয়েক য়াওদনা লৈনবা ঐহাক্না থৌনিজরি।"
প্রধান মন্ত্রীনা সকশি মালিকপু সি.দব্ল্যু.জি. ২০২২দা কে.জি. ৬২ কাংলুপকী রেস্তলিংদা সনাগী তক্মান লৌরকপগীদমক থাগৎপা ফোঙদোকখ্রে

প্রধান মন্ত্রী শ্রী নরেন্দ্র মোদীনা সকশি মালিকপু সি.দব্ল্যু.জি. ২০২২দা কে.জি. ৬২ কাংলুপকী রেস্তলিংদা সনাগী তক্মান লৌরকপগীদমক থাগৎপা ফোঙদোকখ্রে। প্রধান মন্ত্রীনা অসুম্না ত্বীৎ তৌখি; "সি.দব্ল্যু.জি. বর্মিংঙমদা ঐখোয়গী এথলেৎশিংনা ঐখোয়বু চাউথোকচবা পোকহনবা লেপত্রি। সকশি মালিক্কী মশক থোক্লবা শান্নরোই অমগী মগুন্না পুক্নিং শুমহৎখি। মহাক্না সনাগী তক্মান লৌরকখিবা অসিদা মহাক্কী মফমদা থাগৎপা ফোংদোকচরি। মহাক হৈথোই শিংথোইবগী পাৱরহাউজ অমনি অমসুং হনবা লৈতবা ইথিলনা য়োম্লবী অমনি।"